Дойран (Гърция)
Дойран (, Дойрани) е село в Република Гърция, дем Кукуш, област Централна Македония с 40 къщи и 183 жители (2001).

География 
Селото е разположено на южния бряг на Дойранското езеро на мястото на бившата железопътна гара на историческия град Дойран, разрушен през Първата световна война, на границата със Северна Македония. В Дойран има митница и граничен контролно-пропускателен пункт към Северна Македония. Над Дойран има огромен паметник на загиналите в сраженията през Първата световна война британски войници.

История 
След включването на гара Дойран в Гърция след Междусъюзническата война, Дойран е отбелязан като селище в преброяването от 1913 година, но без население. По време на Първата световна война идват и първите му заселници, предимно бежанци гъркомани от град Дойран, останал на територията на Сърбия.

Днес жителите на селото се препитават предимно с туризъм и рибарство, но екокатастрофата от края на XX век със спадането на водите на езерото ликвидира и двата основни поминъка.

Преброявания 
 1913 – 0
 1920 – 108
 1928 – 202, от които 73 (15 семейства) гърци бежанци от Турция и България.
 1940 – 229
 1951 – 244
 1961 – 237
 1971 – 179

Вижте също 
 Дойран

Бележки 

Села в дем Кукуш
ГКПП на Гърция